
诪讙讬诇讛 讻讞 注"讘 - 驻讬专讜砖 砖讟讬讬谞讝诇抓

讜讗讬谉 谞讬讗讜转讬谉 (诪转拽砖讟讬诐) 讘讛诐, 讜讗讬谉 诪讟讬讬诇讬谉 讘讛诐, 讜讗讬谉 谞讻谞住讬谉 讘讛谉 讘讞诪讛 诪驻谞讬 讛讞诪讛 讻讚讬 诇讛讬讜转 讘爪诇, 讜讘讙砖诪讬诐 诪驻谞讬 讛讙砖诪讬诐. 讜讗讬谉 诪住驻讬讚讬谉 讘讛谉 讛住驻讚 砖诇 讬讞讬讚. 讗讘诇 讬砖 讚讘专讬诐 砖诪讜转专 诇注砖讜转 讘讛诐: 拽讜专讬谉 讘讛谉 讘转讜专讛, 讜砖讜谞讬谉 讘讛谉 讘诪砖谞讛, 讜诪住驻讬讚讬谉 讘讛谉 讛住驻讚 砖诇 专讘讬诐, 讜讻讙讜谉 讛住驻讚 诇转诇诪讬讚 讞讻诐 砖诪转 讜讘讗讬诐 专讘讬诐 诇讛住驻讚讜 讜诇讛诇讜讜讬讬转讜


. 讗诪专 专' 讬讛讜讚讛: 讗讬诪转讬 讗诪专谞讜 砖讛砖讬诪讜砖 讘讘转讬 讛讻谞住转 诪讜讙讘诇 诇讚讘专讬诐 诪住讜讬讬诪讬诐 鈥� 讚讜讜拽讗 讻砖讛诐 讘讬砖讜讘谉, 讗讘诇 讻砖注讜诪讚讬诐 讘讞讜专讘谞谉 鈥� 诪谞讬讞讬谉 讗讜转谉 讜注讜诇讬谉 讘讛谉 注砖讘讬诐, 讜诇讗 讬转诇讜砖 注砖讘讬诐 讗诇讜 诪驻谞讬 注讙诪转 谞驻砖, 砖讬爪讟注专讜 注诇 讞讜专讘谞诐 讜讬砖转讚诇讜 诇讘谞讜转诐 诪讞讚砖.


讜砖讜讗诇讬诐: 注砖讘讬诐 诪讗谉 讚讻专 砖诪讬讬讛讜 [诪讬 讛讝讻讬专 讗转 砖诪诐] 砖讘讗 专' 讬讛讜讚讛 诇驻专讟 讗转 讚讬谞诐? 讜诪转专爪讬诐: 讞住讜专讬 诪讬讞住专讗 讜讛讻讬 拽转谞讬 [讞住专讛 讛讘专讬讬转讗 讜讻讱 讬砖 诇砖谞讜转讛]: 讜诪讻讘讚讬谉 [诪讟讗讟讗讬诐] 讗讜转谉 讗转 讘转讬 讛讻谞住转 讜诪专讘讬爪讬谉 讗讜转谉 讘诪讬诐 讻讚讬 砖诇讗 讬注诇讜 讘讛谉 注砖讘讬诐. 讗诪专 专' 讬讛讜讚讛: 讗讬诪转讬 讗诪专讜 讚讘专 讝讛 鈥� 讻砖讛诐 讘讬砖讜讘谉, 讗讘诇 讻砖注讜诪讚讬诐 讛诐 讘讞讜专讘谞谉 鈥� 诪谞讬讞讬谉 讗讜转谉 诇注诇讜转, 讜讗诐 注诇讜 讘讛谉 注砖讘讬诐 鈥� 诇讗 讬转诇讜砖 讗讜转诐, 诪驻谞讬 注讙诪转 谞驻砖.


讗诪专 专讘 讗住讬: 讘转讬 讻谞住讬讜转 砖讘讘讘诇, 注诇 转谞讗讬 讛谉 注砖讜讬讬谉. 讻诇讜诪专, 诪专讗砖 诪转谞讬诐 注诇讬讛诐 砖诇讗 转讛讗 讘讛诐 拽讚讜砖讛 讙诪讜专讛 砖诇 讘讬转 讻谞住转, 讗诇讗 讬讛讗 诪讜转专 诇讛砖转诪砖 讘讛诐 诇爪专讻讬 讛专讘讬诐. 讜讗祝 注诇 驻讬 讻谉 讗讬谉 谞讜讛讙讬谉 讘讛谉 讚讘专讬诐 砖讬砖 讘讛诐 诪砖讜诐 拽诇讜转 专讗砖. 讜诪住讘讬专讬诐: 讜诪讗讬 谞讬讛讜 [讜诪讛 讛诐] 讚讘专讬诐 讗诇讛 鈥� 砖讗讬谉 诪讞砖讘讬诐 讘讛诐 讞砖讘讜谞讜转 砖诇 讬讞讬讚.


讗诪专 专讘 讗住讬: 讘讬转 讛讻谞住转 砖诪讞砖讘讬谉 讘讜 讞砖讘讜谞讜转 鈥� 诪诇讬谞讬诐 讘讜 讗转 讛诪转. 讜转讜讛讬诐: 诪诇讬谞讬诐 住诇拽讗 讚注转讱 [注讜诇讛 注诇 讚注转讱]? 诇讗 住讙讬 [讚讬] 讚诇讗讜 讛讻讬 [讘诇讗 讻讱], 讛讗诐 讞讜讘讛 诇讛诇讬谉 讘讜 诪转? 讗诇讗 讛讻讜讜谞讛 讛讬讗 砖讬讙专讜诐 讝诇讝讜诇 讝讛 砖讬讘讜讗讜 诇讬讚讬 驻讜专注谞讜转, 讜讗讝 诇住讜祝 砖讬诇讬谞讜 讘讜 诪转 诪爪讜讛 砖讗讬谉 诇讜 拽讜讘专讬诐 砖谞诪爪讗 讘注讬专 讝讜.


讗 砖谞讬谞讜 讘讘专讬讬转讗: 讜讗讬谉 谞讗讜转讬谉 讘讛诐. 讗诪专 专讘讗: 讞讻诪讬诐 讜转诇诪讬讚讬讛诐 诪讜转专讬诐 讘砖讬诪讜砖 讝讛 讘讘讬转 讻谞住转, 砖讗诪专 专' 讬讛讜砖注 讘谉 诇讜讬: 诪讗讬 [诪讛 讟注诐] 拽讜专讗讬诐 诇讘讬转 讛诪讚专砖 讘讬 专讘谞谉 [讘讬转 讞讻诪讬诐] 鈥� 诪砖讜诐 砖讛讜讗 讘讬转讗 讚专讘谞谉 [讘讬转诐 砖诇 讞讻诪讬诐], 砖讻讬讜谉 砖讛诐 讞讬讬讘讬诐 诇讛讬讜转 讘讜 转诪讬讚 讛转讬专讜 诇讛诐 诇讛讬讜转 谞讜讛讙讬诐 讘讜 讻讘讘讬转.


讘 砖谞讬谞讜: 讜讗讬谉 谞讻谞住讬谉 讘讛谉 讘讞诪讛 诪驻谞讬 讛讞诪讛 讜讘讙砖诪讬诐 诪驻谞讬 讛讙砖诪讬诐. 诪住讜驻专: 讻讬 讛讗 [讻诪讜 诪注砖讛 讝讛] 砖专讘讬谞讗 讜专讘 讗讚讗 讘专 诪转谞讛 讛讜讜 拽讬讬诪讬 讜砖讗诇讬 砖讗讬诇转讗 [讛讬讜 注讜诪讚讬诐 讜砖讜讗诇讬诐 砖讗诇讛] 诪专讘讗, 讗转讗 讝讬诇讞讗 讚诪讬讟专讗 [讘讗 砖讟祝 诪讟专] 注诇讬讛诐, 注讬讬诇讬 诇讘讬 讻谞讬砖转讗 [谞讻谞住讜 诇讘讬转 讛讻谞住转] 讜讗诪专讬 [讜讗诪专讜]: 讛讗讬 讚注讬讬诇讬谞谉 诇讘讬 讻谞讬砖转讗 诇讗讜 [讝讛 砖谞讻谞住谞讜 诇讘讬转 讛讻谞住转, 诇讗] 诪砖讜诐 诪讬讟专讗 [讛诪讟专] 讛讜讗, 砖专爪讜 砖诇讗 诇讛讬专讟讘, 讗诇讗 诪砖讜诐 讚砖诪注转讗 讘注讗 爪讬诇讜转讗 讻讬讜诪讗 讚讗住转谞讗 [砖讛讛诇讻讛 讝拽讜拽讛 诇爪诇讬诇讜转 讛讚注转 讻诪讜 讬讜诐 砖诇 专讜讞 爪驻讜谞讬转 砖讻诇 讛砖诪讬诐 讘讛讬专讬诐 讘讜], 讜诇讻谉 诇砖诐 诇讬诪讜讚 讛转讜专讛 谞讻谞住讜 诇讘讬转 讛讻谞住转, 砖讬讜讻诇讜 诇讚讜谉 讘注谞讬谉 讘诪谞讜讞讛.


讗诪专 诇讬讛 [诇讜] 专讘 讗讞讗 讘专讬讛 [讘谞讜] 砖诇 专讘讗 诇专讘 讗砖讬: 讗讬 讗爪讟专讬讱 诇讬讛 诇讗讬谞讬砖 诇诪讬拽专讬 讙讘专讗 诪讘讬 讻谞讬砖转讗 诪讗讬 [讗诐 爪专讬讱 讗讚诐 诇拽专讜讗 诇讗讬砖 讗讞讚 诪讘讬转 讛讻谞住转 诪讛 讬注砖讛]? 砖讛专讬 讗讬谉 谞讻谞住讬诐 诇砖诐 砖诇讗 诇爪讜专讱 转驻讬诇讛. 讗诪专 诇讬讛 [诇讜]: 讗讬 爪讜专讘讗 诪专讘谞谉 [讗诐 转诇诪讬讚 讞讻诐] 讛讜讗, 诇讬诪讗 讛诇讻转讗 [砖讬讗诪专 讚讘专 讛诇讻讛] 讻砖讬讻谞住 诇讘讬转 讛讻谞住转, 讜讗诐 转谞讗 [讜讗诐 砖讜谞讛 诪砖谞讬讜转] 讛讜讗, 诇讬诪讗 诪转谞讬转讬谉 [砖讬讗诪专 讚讘专 诪砖谞讛] 讜讗讬 拽专讗 [讘注诇 诪拽专讗] 讛讜讗, 诇讬诪讗 驻住讜拽讗 [砖讬讗诪专 驻住讜拽], 讜讗讬 诇讗 讜讗诐 讗祝 讝讗转 讗讬谞讜 讬讜讚注, 诇讬诪讗 诇讬讛 诇讬谞讜拽讗 [砖讬讗诪专 诇讜 诇转讬谞讜拽]: 讗讬诪讗 诇讬 驻住讜拽讬讱 [讗诪讜专 诇讬 驻住讜拽讱] 砖诇诪讚转 讛讬讜诐. 讗讬 谞诪讬 [讗讜 讙诐 讻谉], 谞讬砖讛讬 驻讜专转讗 讜谞讬拽讜诐 [砖讬砖讛讛 拽爪转 讘诪拽讜诐 讜讬注诪讜讚].


讙 注讜讚 砖谞讬谞讜 讘讘专讬讬转讗: 讜诪住驻讬讚讬谉 讘讛谉 讘讘转讬 讛讻谞住转 讛住驻讚 砖诇 专讘讬诐. 讜砖讜讗诇讬诐: 讛讬讻讬 讚诪讬 讛住驻讬讚讗 [讗讬讱 讛讜讗 讘讚讬讜拽 讛住驻讚] 砖诇 专讘讬诐? 诪讞讜讬 [讛讬讛 诪专讗讛] 专讘 讞住讚讗 讘讚专讱 谞讬诪讜住: 讻讙讜谉 讛住驻讬讚讗 讚拽讗讬 讘讬讛 [讛住驻讚 砖注讜诪讚, 砖谞诪爪讗 讘讜] 专讘 砖砖转, 砖讻讬讜谉 砖讛讜讗 谞诪爪讗 讘诪拽讜诐, 讘讜讚讗讬 专讘讬诐 讘讗讬诐 讜谞讜转谞讬诐 讻讘讜讚 诇谞驻讟专. 讜讻讬讜爪讗 讘讜 诪讞讜讬 [讛讬讛 诪专讗讛] 专讘 砖砖转: 讻讙讜谉 讛住驻讬讚讗 讚拽讗讬 讘讬讛 [讛住驻讚 砖注讜诪讚, 砖谞诪爪讗 讘讜] 专讘 讞住讚讗.


诪住讜驻专 讻注讬谉 讝讛: 专驻专诐 讗住驻讚讛 诇讻诇转讬讛 讘讘讬 讻谞讬砖转讗 [讛住驻讬讚 讗转 讻诇转讜 讘讘讬转 讛讻谞住转] 讜讗诪专: 诪砖讜诐 讬拽专讗 讚讬讚讬 讜讚诪讬转讗 [讻讘讜讚讬 砖诇讬 讜砖诇 讛诪转] 讗转讜 讻讜诇讬讛 注诇诪讗 [讘讗讜 讛讻诇], 砖专爪讛 诇讜诪专 砖讛住驻讚 讝讛 讛住驻讚 砖诇 专讘讬诐 讛讜讗. 讻讬讜爪讗 讘讝讛, 专' 讝讬专讗 住驻讚讬讛 诇讛讛讜讗 诪专讘谞谉 讘讘讬 讻谞讬砖转讗 [讛住驻讬讚 讞讻诐 讗讞讚 讘讘讬转 讛讻谞住转] 讜讗诪专: 讗讬 诪砖讜诐 讬拽专讗 讚讬讚讬, 讗讬 诪砖讜诐 讬拽专讗 讚讬讚讬讛 讚诪讬转讗, 讗转讜 讻讜诇讬 注诇诪讗 [讗诐 诪砖讜诐 讻讘讜讚讬 砖诇讬, 讗诐 诪砖讜诐 讻讘讜讚 砖诇讜, 砖诇 讛诪转, 讘讗讜 讛讻诇] 诇讛住驻讚.


讗讙讘 讻讱 诪住驻专讬诐: 专讬砖 诇拽讬砖 住驻讚讬讛 诇讛讛讜讗 爪讜专讘讗 诪专讘谞谉 讚砖讻讬讞 讘讗专注讗 [专讬砖 诇拽讬砖 讛住驻讬讚 转诇诪讬讚 讞讻诐 讗讞讚 砖讛讬讛 诪爪讜讬 讘讗专抓] 讬砖专讗诇, 讚讛讜讬 转谞讬 讛诇讻转讗 [砖讛讬讛 砖讜谞讛 讛诇讻讜转] 讘注砖专讬诐 讜讗专讘注 砖讜专转讗 [砖讜专讜转], 讻诇讜诪专, 讘砖讜专讛 讛注砖专讬诐 讜讗专讘注 讘讘讬转 讛诪讚专砖, 砖诇讗 讛讬讛 诪讙讚讜诇讬 讛讞讻诪讬诐, 讜讗诪专: 讜讜讬 讞住专讗 讗专注讗 [讗讜讬 砖讞住专讛 讗专抓] 讬砖专讗诇 讙讘专讗 专讘讛 [讗讚诐 讙讚讜诇].


讜诪住讜驻专 诇注讜诪转 讝讗转: 讛讛讜讗 讚讛讜讬 转谞讬 讛诇讻转讗 [讗讚诐 讗讞讚 砖讛讬讛 砖讜谞讛 讛诇讻讜转], 住讬驻专讗 讜住驻专讬 讜转讜住驻转讗 讜砖讻讬讘 [讜诪转], 讗转讜 [讘讗讜] 讜讗诪专讜 诇讬讛 [诇讜] 诇专讘 谞讞诪谉: 诇讬住驻讚讬讛 诪专 [讬住驻讬讚谞讜 讗讚讜谞讬]! 讗诪专: 讛讬讻讬 谞住驻讚讬讛 [讗讬讱 谞讬住驻讜讚 讗讜转讜]? 讛讗诐 谞讗诪专 讛讬 爪谞讗 讚诪诇讬 住讬驻专讬 [讗讜讬 诇住诇 砖诪诇讗 住驻专讬诐] 砖讞住专? 讻诇讜诪专, 讙诐 诇讗讞专 讛诪讜讜转 诇讗 讛转讬讬讞住 讘讻讘讜讚 讙讚讜诇 诇讗讜转讜 讗讚诐 砖讛讬讛 讘拽讬 讘转讜专讛 讗讘诇 讛讘谞转讜 讘讛 诇讗 讛讬转讛 注诪讜拽讛.


讜诪注讬专讬诐: 转讗 讞讝讬 [讘讜讗 讜专讗讛] 诪讛 讛讛讘讚诇 讘讬谉 转拽讬驻讬 讚讗专注讗 [讗专抓] 讬砖专讗诇 诇讞住讬讚讬 讘讘诇, 砖专讬砖 诇拽讬砖 讛讬讛 诪驻讜专住诐 讻讗讬砖 转拽讬祝, 讜讘讛转讗诐 诇讻讱 讛讬转讛 讙诐 讛转讬讬讞住讜转讜 诇讗讚诐 砖讛讬转讛 讘讜 诪拽爪转 转讜专讛.


讜注讜讚 讘注谞讬谉 讞讬讘讜讘 转诇诪讬讚讬 讞讻诪讬诐, 转谞谉 讛转诐 [砖谞讬谞讜 砖诐 讘诪砖谞讛]: 讜讚讗砖转诪砖 讘转讙讗 [讛诪砖转诪砖 讘讻转专] 鈥�/span> 讞诇祝 [注讜讘专 诪谉 讛注讜诇诐]. 转谞讬 [砖谞讛] 专讬砖 诇拽讬砖 讜讛住讘讬专: 讝讛 讛诪砖转诪砖 (砖谞讜讛讙 讘讜 讻砖诪砖 砖诇讜) 讘诪讬 砖砖讜谞讛 讛诇讻讜转 砖讛讜讗 讻转专讛 砖诇 转讜专讛.


讜讗诪专 注讜诇讗: 诇砖转诪砖 讗讬谞讬砖 讘诪讗谉 讚转谞讬 [砖讬砖转诪砖 讗讚诐 讘诪讬 砖砖讜谞讛] 讗专讘注讛 住讚专讬 诪砖谞讛 讜砖诇讗 诇砖转诪砖 讘诪讗谉 讚诪转谞讬 [讬砖转诪砖 讘诪讬 砖诪砖谞讛, 诪诇诪讚 讗讞专讬诐] 讗专讘注讛, 砖讗诐 爪专讬讱 讛讜讗 诇讬讝拽拽 砖讬砖诪砖谞讜 转诇诪讬讚 讞讻诐, 砖诇讗 讬注砖讛 讝讗转 讘转诇诪讬讚 讞讻诐 讙讚讜诇. 讜诪住讜驻专: 讻讬 讛讗 [讻诪讜 诪注砖讛 讝讛] 砖专讬砖 诇拽讬砖 讛讜讛 讗讝讬诇 讘讗讜专讞讗 [讛讬讛 讛讜诇讱 讘讚专讱] 讜诪讟讗 注讜专拽诪讗 讚诪讬讗 [讜讛讙讬注 诇砖诇讜诇讬转 砖诇 诪讬诐], 讗转讗 讛讛讜讗 讙讘专讗 讗专讻讘讬讛 讗讻转驻讬讛 讜拽讗 诪注讘专 诇讬讛 [讘讗 讗讚诐 讗讞讚 讛专讻讬讘讜 注诇 讻转驻讬讜 讜讛讬讛 诪注讘讬专 讗讜转讜]. 讗诪专 诇讬讛 [诇讜] 专讬砖 诇拽讬砖 转讜讱 讻讚讬 诪注讘专: 讛讗诐 拽专讬转 [拽专讗转] 讘转讜专讛? 讗诪专 诇讬讛 [诇讜]: 拽专讬谞讗 [拽专讗转讬]. 讜砖讗诇: 讛讗诐 转谞讬转 [砖谞讬转] 诪砖谞讛? 注谞讛 诇讜: 转谞讬谞讗 [砖谞讬转讬] 讗专讘注讛 住讚专讬 诪砖谞讛. 讗诪专 诇讬讛 [诇讜] 专讬砖 诇拽讬砖: 驻住诇转 诇讱 讗专讘注讛 讟讜专讬 讜讟注谞转 讘专 诇拽讬砖 讗讻转驻讱 [讗转讛 讞爪讘转 诇讱 讗专讘注讛 讛专讬诐 讗诇讛 讜讗转讛 讟讜注谉 讗转 讘谉 诇拽讬砖 注诇 讻转驻讱]?! 砖讚讬 讘专 诇拽讬砖讗 讘诪讬讗 [讝专讜拽 讗转 讘谉 诇拽讬砖 讘诪讬诐]! 讻诇讜诪专, 讗讬谉 讝讛 诪谉 讛专讗讜讬 砖讗专讻讘 注诇 讙讘讬 讗讚诐 讻诪讜讱.


讗诪专 诇讬讛 [诇讜]: 谞讬讞讗 诇讬 讚讗砖诪注讬谞谉 诇诪专 [谞讜讞 诇讬 诇砖诪砖 讗转 讗讚讜谞讬] 讜砖诪讞 讗谞讬 讘讝讻讜转 讝讜. 讗诪专 诇讜 专讬砖 诇拽讬砖: 讗讬 讛讻讬 讙诪讜专 诪讬谞讬 讛讗 诪诇转讗 [讗诐 讻讱, 诇诪讚 诪诪谞讬 讚讘专 讝讛] 砖讗诪专 专' 讝讬专讗, 讜注诇 讬讚讬 讻讱 转讜讻诇 诇讛讬讞砖讘 讻转诇诪讬讚讬 讜转讛讬讛 讻诪砖诪砖 讗转 专讘讱: 讘谞讜转 讬砖专讗诇 讛谉 讛讞诪讬专讜 注诇 注爪诪谉 砖讗驻讬诇讜 专讜讗讜转 讟讬驻转 讚诐 讻讞专讚诇 讬讜砖讘讜转 注诇讬讜 砖讘注讛 谞拽讬讬诐, 砖讗祝 砖诪讚讬谉 转讜专讛 专拽 讗诐 专讜讗讛 讗砖讛 讚诐 讘诪砖讱 砖诇讜砖讛 讬诪讬诐 专爪讜驻讬诐 砖诇讗 讘讝诪谉 讜讜住转讛 谞注砖讬转 讛讬讗 讝讘讛, 讜爪专讬讻讛 诇讘讚讜拽 注爪诪讛 注讚 诇诪谞讬谉 砖讘注讛 讬诪讬诐 谞拽讬讬诐, 诪讻诇 诪拽讜诐 讘谞讜转 讬砖专讗诇 讛讞诪讬专讜 注诇 注爪诪谉 诇谞讛讜讙 讚讬谉 讝讘讛 讗驻讬诇讜 讘讟讬驻转 讚诐 讗讞转.


转谞讗 讚讘讬 讗诇讬讛讜: 讻诇 讛砖讜谞讛 讛诇讻讜转 诪讜讘讟讞 诇讜 砖讛讜讗 讘谉 注讜诇诐 讛讘讗, 砖谞讗诪专: "讛诇讬讻讜转 注讜诇诐 诇讜" (讞讘拽讜拽 讙, 讜) 讗诇 转拽专讬 [转拽专讗] "讛诇讬讻讜转" 讗诇讗 "讛诇讻讜转", 讻诇讜诪专, 讻诇 讛砖讜谞讛 讛诇讻讜转 鈥� 注讜诇诐 诇讜.


转谞讜 专讘谞谉 [砖谞讜 讞讻诪讬诐]:

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

